Miten pääsee jäseneksi koejäsenyyden jälkeen?
Rovaniemen Nuorkauppakamarissa hallitus esittää kamarin kokoukselle koejäsenen valintaa jäseneksi, kun nämä kolme kriteeriä täyttyvät:

 	Koejäsen on osallistunut START-koulutukseen. START-koulutus tarjoaa perustiedot, jotka auttavat sinua ottamaan kaiken irti nuorkauppakamaritoiminnasta.
 	Koejäsen on osallistunut vähintään yhteen alueelliseen, kansalliseen tai kansainväliseen kokoukseen. Kokouksissa vasta todellisuudessa näet, millainen verkosto nuorkauppakamari on.
 	Koejäsen on osoittanut aktiivisuuteensa paikallisessa kamaritoiminnassa. Tämä on tärkeää, koska kamarin kokouksessa kamarin äänivaltaiset jäsenet äänestävät jäseneksi valinnasta. Kun olet osallistunut aktiivisesti kamarin toimintaan, varmistat että myös muut jäsenet tuntevat sinut ja äänestävät hyvin ;)

Jäseneksi valinta tapahtuu yleensä 6-18 kk sisällä koejäsenyyden alkamisesta. Tämä johtuu siitä, että yleensä kuluu vähintään 6 kk ennen kuin ehdit osallistua edellä mainittuihin tapahtumiin. Joskus tosin kriteerit täyttyvät jo ennen 6 kuukautta, ja silloin hallitus voi esittää jäseneksi valintaa. Jos taas 18 kk kuluttua kriteerit eivät täyty, hallitus voi päättää koejäsenyyden päättymisestä.